इतने पर भी आप अपना ज़ुर्म मत पूछिए। आपका ज़ुर्म यह है कि आप उनके जुल्म में शामिल नहीं हैं, जो श्मशान से क़ब्रिस्तान तक और दीवाली से रमज़ान तक हर जगह फैले हुए हैं। अपने ही घर को आग लगा कर जो बैठे-बैठे आराम से ताप रहे हैं, उन पर अगर आपको अब भी गुस्सा नहीं आता है तो हवाओं के रुख को समझ लीजिए। हवाओं के इस रुख पर भावी मौसम का पैगाम लिखा है। जिन्हें यह पैगाम दिखाई नहीं देता, मैं उन्हें नमन करता हूं। जिन्हें नहीं मालूम, उन्हें मालूम होना चाहिए कि हमारी आदि-स्मृति में बसा महाभारत भी युद्ध-काव्य नहीं, शांति-काव्य है।